**Kuvendi i Komunës së Prizrenit**

**Draft Rregullore për Varrim dhe Mirëmbajtjen e Varrezave të Reja të Prizrenit në Landovicë**

Prizren,

maj, 2025

Përmbajtja

[KREU I: DISPOZITAT E PËRGJITHSHME 3](#_Toc194659688)

[Preambula 3](#_Toc194659689)

[Neni 1 - Qëllimi 3](#_Toc194659690)

[Neni 2 - Përkufizime 4](#_Toc194659691)

[KREU II: PRONËSIA DHE PËRGJEGJËSITË E PALËVE 5](#_Toc194659692)

[Neni 3 - Pronësia e Lokacionit 5](#_Toc194659693)

[Neni 4 - Shërbimet dhe Mirëmbajtja 6](#_Toc194659694)

[Neni 5 - Detyrat e Komunës 7](#_Toc194659695)

[Neni 6 - Detyrat e Koncesionarit 7](#_Toc194659696)

[KREU II: ORGANIZIMI I HAPËSIRËS SË VARREZAVE, DIMENSIONET E VARREVE DHE LAPIDAREVE 8](#_Toc194659697)

[Neni 7 – Plani i varrezave dhe ndarja e hapësirave 8](#_Toc194659698)

[Neni 8 - Dimensionet e Varreve 9](#_Toc194659699)

[Neni 9 – Standardizimi i lapidarëve 9](#_Toc194659700)

[KREU III: PRAKTIKAT DHE PROCEDURAT E VARRIMIT 10](#_Toc194659701)

[Neni 10 - Procedurat dhe Kushtet e Varrimit 10](#_Toc194659702)

[Neni 11 - Bartja e Kufomës 11](#_Toc194659703)

[Neni 12 - Lejet për Zhvarrosje dhe Relokim 11](#_Toc194659704)

[Neni 13 - Kremimi i Kufomave 11](#_Toc194659705)

[KREU IV: SJELLJA NË VARREZA DHE MASAT NDAJ SHKELJEVE 12](#_Toc194659706)

[Neni 14 - Sjelljet gjatë varrimit 12](#_Toc194659707)

[Neni 15 - Sjellja e Vizitorëve në Varreza 12](#_Toc194659708)

[Neni 16 – Masat ndëshkuese 13](#_Toc194659709)

[KREU V: TARIFAT DHE ARKËTIMI I TË ARDHURAVE 14](#_Toc194659710)

[Neni 17 - Caktimi dhe Arkëtimi i Tarifave 14](#_Toc194659711)

[KREU VI: STANDARDET E MIRËMBAJTJES DHE INSPEKTIMI 16](#_Toc194659712)

[Neni 18 - Standardet e Mirëmbajtjes dhe Operimit 16](#_Toc194659713)

[Neni 19 - Inspektimi dhe Monitorimi nga Komuna 17](#_Toc194659714)

[KREU VII: ZBATIMI DHE DISPOZITAT PËRFUNDIMTAR 17](#_Toc194659715)

[Neni 20 - Mbikëqyrja 17](#_Toc194659716)

[Neni 21 - Përgjegjësitë Ligjore të Palëve 17](#_Toc194659717)

[Neni 22 - Harmonizimi me Ligjet dhe Rregulloret Lokale 18](#_Toc194659718)

[Neni 23 - Dispozitat Përfundimtare 18](#_Toc194659719)

[Neni 24 - Hyrja në Fuqi 19](#_Toc194659720)

[Shtojca 1. Plani i tarifave për shërbimet e varrimit dhe mirëmbajtjes së varrezave 20](#_Toc194659721)

[Shtojca 2. Detajet rreth përmasave të varreve 21](#_Toc194659722)

# KREU I: DISPOZITAT E PËRGJITHSHME

## Preambula

Komuna e Prizrenit, duke u bazuar në kompetencat e saj sipas nenit 12 paragrafi 12.2 (c) të Ligjit Nr. 03/L-040 për Vetëqeverisjen Lokale dhe marrëveshjes së koncesionit për partneritet publiko-privat, miraton këtë rregullore me qëllim të rregullimit, mirëmbajtjes dhe shfrytëzimit të varrezave në lokacionin e përcaktuar me kontratën koncesionit: Partneriteti Publiko Privat, Varrezat e Reja në Fshatin Landovicë të Prizrenit (Kontrata), me numër të prokurimi publik: PPP-16-085-611, duke garantuar respektimin e standardeve mjedisore dhe ligjore për të siguruar një shërbim cilësor për qytetarët.

## Neni 1 - Qëllimi

Kjo rregullore përcakton kushtet, parimet dhe standardet për organizimin, rregullimin, mirëmbajtjen dhe shfrytëzimin e varrezave në territorin e Komunës së Prizrenit. Dokumenti është hartuar në përputhje me Ligjin Nr. 03/L-040 për Vetëqeverisjen Lokale dhe dispozitat e Kontratës në fjalë.

### Qëllimi i Rregullores

Qëllimi kryesor i kësaj rregulloreje është:

1. Sigurimi i një infrastrukture të qëndrueshme për varrezat, që garanton hapësira të organizuara dhe të menaxhuara në përputhje me standardet më të larta,
2. Ofrimi i shërbimeve cilësore për qytetarët, përfshirë shërbimet e varrimit, mirëmbajtjen e varrezave dhe organizimin e hapësirave për përkujtime dhe ceremonial, si dhe shërbimet e ndërlidhura,
3. Mbrojtja e mjedisit dhe ruajtja e integritetit urbanistik përmes menaxhimit të qëndrueshëm të varrezave dhe zvogëlimit të ndikimit mjedisor,
4. Mbështetja e qytetarëve me shërbime shtesë, përfshirë kujdesin për hapësirat përkujtimore dhe ofrimin e kushteve për kryerjen e ceremonive fetare dhe tradicionale.

### Objektivat Kryesore

1. Menaxhimi Efikas i Varrezave:

* Përcaktimi i detyrimeve të Komunës dhe të Koncesionarit në lidhje me ndërtimin, operimin dhe administrimin e varrezave.
* Implementimi i praktikave të mira për mirëmbajtjen dhe zhvillimin e vazhdueshëm të varrezave.

1. Transparenca dhe Mbledhja e Tarifave:

* Vendosja e një sistemi të qartë dhe të drejtë për mbledhjen e tarifave për shërbimet e varrimit.
* Sigurimi që të ardhurat nga tarifat të përdoren ekskluzivisht për përmirësimin e infrastrukturës dhe për ofrimin e shërbimeve të tjera, në pajtim me kontratën e koncesionit.

1. Respektimi i Ligjeve dhe standardeve të aplikueshme:

* Harmonizimi i rregullave të kësaj rregulloreje me kërkesat ligjore dhe standardet e përcaktuara nga kontrata e koncesionit.
* Sigurimi që të gjitha proceset të jenë në përputhje me ligjet dhe rregulloret për mbrojtjen e mjedisit, të drejtave të njeriut dhe të trashëgimisë kulturore.

### Fusha e Zbatimit

Kjo rregullore zbatohet nga:

1. Komuna e Prizrenit, që ka përgjegjësinë për:

* Miratimin dhe mbikëqyrjen e implementimit të kësaj rregulloreje,
* Inspektimin e zbatimit të standardeve të përcaktuara në kontratën e koncesionit,
* Zhvillimin dhe miratimin e të gjitha planeve urbanistike dhe të ngjashme të nevojshme për ndërtimin dhe zgjerimin e varrezave.

1. Koncesionari, që ka përgjegjësinë për:

* Menaxhimin dhe mirëmbajtjen e përditshme të varrezave,
* Sigurimin e shërbimeve të varrimit në përputhje me standardet dhe tarifat e miratuara,
* Kryerjen e investimeve për përmirësimin e infrastrukturës dhe ofrimin e shërbimeve shtesë për qytetarët,
* Ofrimin e shërbimeve të tjera në përputhje me Kontratën e Koncesionit.

### Parimet e Zbatimit

1. Përgjegjësitë e Përbashkëta:

* Komuna dhe Koncesionari janë të detyruar të bashkëpunojnë për zbatimin e rregullores, duke respektuar standardet teknike, kërkesat ligjore dhe kontratën e koncesionit,
* Përmbushja e detyrimeve në kohë dhe me cilësi të lartë për të garantuar shërbime të qëndrueshme për qytetarët.

1. Respektimi i Dinjitetit dhe Kulturës:

* Respektimi i traditave dhe zakoneve fetare dhe kulturore të qytetarëve gjatë ofrimit të shërbimeve të varrimit,
* Sigurimi i qetësisë dhe dinjitetit në hapësirat e varrezave për të gjitha komunitetet.

1. Menaxhimi i Transparencës:

* Sigurimi i informacionit të qartë dhe të aksesueshëm për qytetarët në lidhje me shërbimet dhe tarifat e varrimit,
* Publikimi i raporteve periodike për të ardhurat dhe shpenzimet që lidhen me varrezat.

## Neni 2 - Përkufizime

**Bashkësi Fetare (BF):** Organizatat fetare (p.sh. Bashkësia Islame, Komuniteti Katolik, Ortodoks, etj.) të cilat organizojnë ceremoni varrimi sipas riteve të tyre.

**DSHP:** Drejtoria e Shërbimeve Publike,

**Koha e prehjes:** Periudha minimale gjatë së cilës nuk lejohet zhvarrimi i zakonshëm,

**Komuna**: Komuna e Prizrenit, autoriteti kontraktues dhe mbikëqyrës i zbatimit të kësaj Rregulloreje dhe Kontratës.

**Koncesionar:** Subjekti i përzgjedhur sipas Ligjit Nr0/L-0 për Partneritetet Publiko-Private, i cili ka marrë të drejtën për të menaxhuar varrezat për periudhën e përcaktuar në kontratë,

**Kontrata e Koncesionit:** Partneriteti Publiko Privat, Varrezat e Reja në Fshatin Landovicë të Prizrenit, me numër të prokurimi publik: PPP-16-085-611,

**Kufome:** trupi i njeriut, i privuar nga funksionet jetësore,

**Lapidar (Monument varri)**: Pllakë ose gur përkujtimor mbi varr me të dhënat e të ndjerit. **Lapidar standard** është modeli i unifikuar i monumentit të varrit (përmasa, material dhe formë e njëjtë) i aprovuar nga Komuna për t’u përdorur në këtë varrezë.

**MAPL:** Ministria e Administrimit te Pushtetit Lokal,

**MFPT:** Ministria e Financave, Punës dhe Transfereve,

**PPP:** partneritet publiko privat sipas përkufizimit në Ligjin për Partneritet Publiko Privat, Ligji Nr. 04/L-045,

**Shërbim i varrimit:** veprimtaria qe zhvillohet nga subjektet publike ose private, nga rasti i vdekjes deri ne varrimin e kufomës,

**Varr:** gropën e gërmuar ne tokë për trupin e të ndjerit ose mbetjet mortore,

**Varrezë:** nënkupton vendin/hapësirën ku varrosen të vdekurit ose mbetjet mortore, e cila përfshinë anën e brendshme (hapësira për te futur kufomat e të vdekurve ose mbetjet e tyre mortore dhe hapësira tjetër përcjellëse) dhe anën e jashtme e cila përfshinë hapësira qarkulluese, e parkimit dhe e shërbimeve tjera,

**Varrim:** nënkupton ceremoninë e përcjelljes te vdekurit për ne varr,

**Varrmihës:** nënkupton punëtorin që hap varre në varreza,

**Vend-varreze:** parcela e caktuar brenda varrezës për një varr ose një grup varresh familjare,

**Zhvarrim:** është nxjerrja e kufomës dhe/ose mbetjeve mortore nga varri,

**Zhvarrim i zakonshëm:** është zhvarim qe kryhet pas përfundimit të kohës se prehjes,

**Zhvarrim i jashtëzakonshëm:** është zhvarim qe kryhet para përfundonit te kohës se prehjes, sipas procedurave ligjore, për ekspertize kriminalistike, për arsye transferimi ne një varr tjetër, pas një periudhe te paracaktuar kohe ose për interes publik.

# KREU II: PRONËSIA DHE PËRGJEGJËSITË E PALËVE

## Neni 3 - Pronësia e Lokacionit

Sipas nenit 2.2 të Kontratës së Koncesionit, varrezat dhe objektet e patundshmërisë të ndërtuara nga koncesioniari në vendndodhje janë dhe mbeten pronë komunale, me të drejtën ekskluzive të pronësisë nga Komuna. Koncesionari nuk mund të fitojë pronësinë, por gëzon të drejtën e shfrytëzimit për periudhën e vlefshmërisë së kontratës.

Të gjitha objektet e ndërtuara nga Koncesionari në lokacion mbeten pronë e Komunës, dhe pas përfundimit të kontratës ose në rast të shkëputjes së saj, ato i rikthehen automatikisht Komunës pa asnjë detyrim shtesë. Kjo garanton që pronësia dhe kontrolli i infrastrukturës dhe lokacionit të mbeten pasuri publike.

## Neni 4 - Shërbimet dhe Mirëmbajtja

### 4.1. Rregullimi i Varrezave

Koncesionari është përgjegjës për mirëmbajtjen e gjelbërimit, rrugëve dhe infrastrukturës brenda varrezave, duke përfshirë objektet për kryerjen e shërbimeve të varrimit (si ujëmbledhësit dhe hapësirat sanitare dhe të tjera).

### 4.2. Mirëmbajtja e varrezave

1. Koncesionari administron me punët e varrimit, të rregullimit dhe mirëmbajtës së varreve në këto varreza.
2. Rregullimin e varrit mund ta bëjnë edhe anëtaret e familjes së të vdekurit sipas kushteve të kësaj Rregulloreje.
3. Të gjitha varret dhe varrezat do të trajtohen me pietet dhe dinjitet nga komuna, duke respektuar të gjitha konfesionet fetare ose dëshirat e anëtarëve të familjes.
4. Në pajtim me paragrafin 2 të këtij neni, anëtarët e të gjitha feve dhe qytetaret jo-religjioz do të kenë qasje të barabartë në ofrimin e shërbimeve komunale, sipas kushteve të parapara me këtë Rregullore.

### 4.3. Emergjencat dhe Përgjegjësitë e Koncesionarit për Mbrojtjen e Mjedisit

Koncesionari ka për detyrë të ndërmarrë të gjitha veprimet e nevojshme për të mbrojtur mjedisin dhe për të minimizuar ndikimet negative gjatë ofrimit të shërbimeve. Ai duhet të zbatojë masa konkrete për menaxhimin e mbetjeve, reduktimin e zhurmës dhe ndotjes, si dhe për të parandaluar dëmet ndaj tokës, ujit dhe ajrit. Përveç kësaj, Koncesionari është përgjegjës për planifikimin dhe zbatimin e masave të emergjencës për të siguruar sigurinë e personelit dhe mbrojtjen e ambientit në rastet e emergjencave natyrore apo aksidenteve. Në raste të tilla, Koncesionari duhet të veprojë menjëherë, të informojë autoritetet përkatëse dhe të koordinojë veprimet për minimizimin e dëmeve dhe rikthimin e gjendjes normale.

Gjithashtu, Koncesionari ka detyrimin të raportojë të gjitha emergjencat dhe masat e ndërmarra, duke mbajtur një regjistër të detajuar për inspektim nga Komuna dhe autoritetet mbikëqyrëse. Këto detyrime sigurojnë që aktivitetet e tij të kryhen në përputhje me standardet mjedisore dhe të drejtat e komunitetit, duke garantuar që çdo ndikim negativ të minimizohet dhe mjedisi të mbrohet në mënyrë të qëndrueshme.

## Neni 5 - Detyrat e Komunës

Në përputhje me Kontratën e Koncesionit dhe ligjin në fuqi, Komuna ka përgjegjësi të sigurojë që varrezat të operojnë në përputhje me standardet ligjore dhe mjedisore. Detyrat e Komunës përfshijnë, por nuk kufizohen në:

### 5.1. Sigurimi i Rendit dhe Posedimit të Qetë të Lokacionit

Të bashkëpunojë me organet e rendit për të garantuar sigurinë publike në varreza. T’i ofrojë Koncesionarit,sipas Nenit 6.3 të Kontratës së Koncesionit, përpara fillimit të punimeve ndërtimore si dhe gjatë gjithë periudhës së koncesionit posedim të qetë të lokacionit, pa pengesa nga palët e trata. Komuna duhet të sigurojë që të gjitha çështjet juridike dhe administrative në lidhje me pronësinë dhe përdorimin e lokacionit të jenë të zgjidhura dhe që nuk ka pengesa nga palët e treta.

### 5.2. Mbështetje Administrative dhe Lejet e Nevojshme:

Komuna është e obliguar të sigurojë mbështetje administrative gjatë gjithë periudhës së implementimit të projektit, duke përfshirë dhënien e lejeve të nevojshme për ndërtimin dhe operimin e varrezave. Komuna gjithashtu duhet të sigurojë që të gjitha licencat dhe miratimet përkatëse janë të lëshuara për koncesionarin për të siguruar funksionimin pa probleme të projektit.

### 5.3. Mbikëqyrje dhe Monitorim

Komuna ka përgjegjësinë për të monitoruar zbatimin e kontratës nga koncesionari, përfshirë inspektimet e rregullta të punimeve dhe shërbimeve të ofruara. Komuna do të sigurojë që standardet e përcaktuara për cilësinë e shërbimeve dhe mirëmbajtjen e varrezave të respektohen gjatë gjithë periudhës së zbatimit.

### 5.4. Inspektimi

Komuna do të inspektojë periodikisht varrezat për të siguruar përputhjen me këtë rregullore dhe kontratën e koncesionit.

### 5.5. Mbështetje financiare (kur aplikohet)

Në rastet e përcaktuara me vendim të veçantë, Komuna mund të subvencionojë ose mbulojë pjesërisht shpenzimet e varrimit për qytetarët e saj, konform politikave komunale.

## Neni 6 - Detyrat e Koncesionarit

Koncesionari ka detyrime të caktuara për t'u përmbushur gjatë periudhës së zbatimit të projektit dhe menaxhimit të varrezave. Detyrat kryesore të koncesionarit janë:

### 6.1. Implementimi i Projektit

Koncesionari është përgjegjës për financimin dhe realizimin e projektit, duke përfshirë ndërtimin, instalimin, dhe operimin e varrezave. Kjo përfshin sigurimin e të gjitha burimeve të nevojshme financiare dhe teknike për përmbushjen e kërkesave të kontratës.

### 6.2. Sigurimi i Dokumenteve të Nevojshme

Koncesionari duhet të dorëzojë dokumentet themelore për zbatimin e projektit, përfshirë planin financiar, planin ndërtimor dhe raportin e vlerësimit mjedisor. Gjithashtu, duhet të sigurojë një raport të detajuar për çdo ndryshim të mundshëm që mund të ndikojë në implementimin e projektit.

### 6.3. Mbledhja e Tarifave dhe Arkëtimi

Koncesionari ka të drejtë të mbledhë tarifat për shërbimet e varrimit dhe shërbimet e tjera shtesë, duke i ndihmuar në financimin e operacioneve të përditshme. Tarifat duhet të jenë të përballueshme për qytetarët dhe të mbështeten nga një analizë e detajuar e kostove të shërbimeve.

### 6.4. Operimi, Mirëmbajtja dhe Siguria e Infrastrukturës

Menaxhimi i përditshëm i varrezave, duke përfshirë hapjen dhe mbylljen e varreve, mirëmbajtjen e vazhdueshme të varrezave dhe infrastrukturës së lidhur, duke siguruar që shërbimet ofrohen në nivelin më të lartë të mundshëm të cilësisë dhe në përputhje me standardet teknike dhe mjedisore të përcaktuara në kontratën e koncesionit.

### 6.5. Cilësia e shërbimeve

Ofrimi i shërbimeve të varrimit me cilësi të lartë dhe me dinjitet, pa diskriminim, duke respektuar ritet fetare sipas dëshirës dhe kërkesave të familjes. Koncesionari siguron që stafi i tij të jetë i trajnuar për t’u sjellë me respekt dhe profesionalizëm ndaj familjarëve të të ndjerit.

### 6.6. Mirëmbajtja e Dokumenteve

Koncesionari duhet të mbajë një regjistër të detajuar të shërbimeve të kryera dhe dokumentacionin e kërkuar për inspektim nga komuna.

### 6.7. Mbrojtja e mjedisit dhe siguria

Ndërmarrja e masave për mbrojtjen e mjedisit gjatë operimit (menaxhimi i mbetjeve, dezinfektimi periodik, kontrolli i erërave të pakëndshme, etj.) dhe zbatimi i planit emergjent në rast fatkeqësish natyrore apo incidenteve për të siguruar sigurinë e personelit dhe vizitorëve. Çdo incident i jashtëzakonshëm raportohet menjëherë te Komuna dhe institucionet kompetente, duke dokumentuar veprimet e ndërmarra.

# ****KREU II: ORGANIZIMI I HAPËSIRËS SË VARREZAVE, DIMENSIONET E VARREVE DHELAPIDAREVE****

## Neni 7 – Plani i varrezave dhe ndarja e hapësirave

1. **Planifikimi urbanistik:** Varrezat e reja në Landovicë janë planifikuar si kompleks i integruar, i cili përmban fushat e varrimit, rrugët dhe shtigjet e brendshme, zonat e gjelbërimit dhe facilitetet shërbyese (p.sh. kapela mortore, vend-parkimet, zyra administrative). Plani i varrezave duhet të parashikojë nevojat për së paku 100 vitet e ardhshme, me mundësi zgjerimi fazor nëse paraqitet nevoja.
2. **Përbërësit kryesorë të varrezave:** Varreza përbëhet nga:
   * Radhët e varreve – grupi i varreve të renditura njëpasnjë (deri në ~200 varre për çdo fushë varrimi, të ndara nga një shteg i mesëm)​
   * Fushat e varrezave – disa radhë varresh të kufizuara së bashku, të ndara nga shtigje më të gjera ose hapësira të gjelbërta.
   * Shtigjet dhe rrugicat – kalimet e këmbësorëve brenda fushave të varrezave. Çdo radhë varri do të ketë një shteg të ngushtë për qasje, ndërsa fushat ndahen me shtigje kryesore më të gjera.
   * Rrugët e brendshme – rrugë të kalueshme me automjete të vogla ose këmbësorë, që lidhin hyrjen e varrezave me pjesët e ndryshme (p.sh. rrugë rrethore ose kryesore mes seksioneve).
   * Hapësirat funksionale – përfshijnë hyrjen kryesore (me portal ose derë), vendet e pushimit (stola, hije), puset e ujit, vendet për hedhjen e mbeturinave, etj.
3. **Sektorët specialë:** Përveç ndarjes sipas komuniteteve fetare (paraparë në nenin 6.2), në planin e varrezave do të përcaktohen sektorë të veçantë për:
   * **Varret e dëshmorëve dhe heronjve të kombit:** Një zonë e dedikuar ku prehen dëshmorët e luftës dhe heronj të tjerë, e cila do të ketë karakter memorial. Këto varre do të identifikohen veçmas dhe do të mirëmbahen me prioritet nga Komuna në bashkëpunim me Koncesionarin.
   * **Parcela private të familjeve:** (Opsionale) nëse ndonjë familje ka të drejtën e një parcele familjare brenda varrezave publike, ajo do të evidentohet si e tillë, por do t’i nënshtrohet rregullave të kësaj Rregulloreje.

## ****Neni 8 - Dimensionet e Varreve****

### ****8.1. Dimensionet standarde të varreve individuale****

Detajet teknike rreth përmasave të varreve, përfshirë madhësinë dhe thellësinë mund të gjinden në Shtojcën 2 të kësaj rregulloreje.

Monumentet ose pllakat përkujtimore mund të kenë një lartësi maksimale prej **2.00 m**, dhe duhet të përmbajnë vetëm informacionin e nevojshëm (emrin, mbiemrin, datën e lindjes dhe vdekjes).

## Neni 9 – Standardizimi i lapidarëve

1. **Modeli unik:** Në varrezat e reja të Komunës së Prizrenit zbatohet standardizimi i lapidarëve (monumenteve të varrit) sipas modelit të miratuar nga Komuna. Kjo do të thotë që të gjithë lapidarët e vendosur mbi varre do të kenë dimensione, formë dhe material të njëjtë, në mënyrë që të arrihet një pamje e unifikuar estetike e varrezës.
2. **Karakteristikat e lapidarit standard:** Lapidari standard përbëhet nga një pllakë guri ose betoni e kualitetit të lartë, me ngjyrë neutrale (p.sh. e bardhë a gri e çelur), me lartësi dhe gjerësi të unifikuar (p.sh. 1.0 m i lartë mbi nivelin e tokës dhe 0.5 m i gjerë), i vendosur vertikalisht tek koka e varrit. Secili lapidar do të ketë hapësirë për skalitjen e të dhënave të të ndjerit (emri, mbiemri, datëlindja dhe data/viti i vdekjes) dhe, sipas dëshirës, një simbol fetar ose dekorim (p.sh. kryq i vogël, gjysmëhënë, yll, etj, me përmasa të vogla të paracaktuara).
3. **Vendosja dhe mirëmbajtja:** Familjarët, në rast se vendosin për lapidar, janë të obliguar të sigurojnë dhe vendosin lapidarin standard brenda një periudhe të shkurtër pas varrimit. Familjarët e të ndjerit mund të zgjedhin opsionin e vendosjes së fotografisë së të ndjerit ose ndonjë mbishkrimi shtesë brenda kornizës së paraparë në lapidarin standard, por nuk lejohen ndryshime në dimension apo formë.
4. **Ndalesa për monumente jostandarde:** Nuk lejohet ndërtimi apo vendosja e përmendoreve private, pllaka apo konstrukte të tjera jostandarde në varreza (si bustë, shtylla, strehëza, gardhe dekorative individuale, etj.), me përjashtim të rasteve kur Komuna jep leje të veçantë (p.sh. për ndonjë figurë të shquar ku parashihet monument publik brenda varrezave). Çdo lapidar apo objekt tjetër i vendosur pa leje do të hiqet nga Koncesionari në konsultim me Komunën.

# ****KREU III: PRAKTIKAT DHE PROCEDURAT E VARRIMIT****

## ****Neni 10 - Procedurat dhe Kushtet e Varrimit****

### ****10.1.** Konfirmimi i vdekjes**

Konfirmimi i vdekjes është i detyrueshëm dhe duhet të bëhet nga një mjek i autorizuar ose Instituti i Mjekësisë Ligjore, sipas legjislacionit në fuqi.

### ****10.2.** Koha e varrimit**

* Familjarët e të ndjerit duhet të njoftojnë komunën ose koncesionarin për organizimin e varrimit brenda 48 orëve nga konstatimi i vdekjes,
* Kufoma duhet të varroset brenda **48 orëve** pas miratimit të lejes për varrim, përveç rasteve të veçanta ku është i nevojshëm një afat më i gjatë.
* Koncesionari duhet të lajmërohet së paku 10 orë para varrimit dhe është i obliguar të sigurojë shërbimet e nevojshme për hapjen dhe mbulimin e varrit.
* Leja për varrimin e të vdekurit lëshohet nga Zyra e gjendjes civile në Komunë në pajtim me legjislacionin në fuqi.

### ****10.3. Mbështetja komunale****

Për familjet me kushte të vështira ekonomike, komuna mbulon shpenzimet bazë të varrimit nga fondet e subvencionimit.

### 10

## ****Neni 11 - Bartja e Kufomës****

1. Bartja e kufomës kryhet me mjete të specializuara dhe në përputhje me rregullat sanitare.
2. Kompanitë përkatëse ofrojnë shërbim **24/7** për rastet emergjente.
3. Për bartjen jashtë orareve të zakonshme, kërkohet njoftim paraprak nga familjarët e të ndjerit.

## ****Neni 12 - Lejet për Zhvarrosje dhe Relokim****

1. Zhvarrosja kryhet vetëm me miratimin e komunës dhe inspektoratit sanitar apo organit kompetent, në prani të Policisë së Kosovës, mund të bëhet zhvarrosja (nxjerrja) e mbetjeve të kufomës për t’u bartur – rivarrosur në një vend varrezë tjetër ose për çështje tjera,
2. Lidhur me pikën 1 të këtij neni mbahet procesverbali nga ana e organit kompetent ose personit tjetër të autorizuar për këtë çështje dhe i nënshkruar nga palët,
3. Zhvarrosja e jashtëzakonshme kryhet për arsye kriminalistike, transferimi, ose interes publik,
4. Dokumentacioni i nevojshëm për zhvarrosje përfshin, por pa u kufizuar:

* Lejen e lëshuar nga autoriteti përkatës,
* Deklaratën e familjarëve të të ndjerit.

1. Afati minimal i prehjes për një varr është 10 vjet nga data e varrimit,
2. Zhvarrosja dhe relokimi i kufomave duhet të dokumentohen dhe të kryhen në prani të një inspektori sanitar,
3. Shpenzimet lidhur me punën rreth zhvarrosjen dhe zhvendosjes e kufomave mbulohen nga pala e cila e ka kërkuar shërbimin.

## ****Neni 13 - Kremimi i Kufomave****

1. Kufomat mund ti nënshtrohen kremimit/djegies vetëm në krematorë të licencuar nga autoritetet kompetente.
2. **Rregullat për kremimin**:

* Hiri i kufomës duhet të ruhet në enë të sigurta, të mbyllura hermetikisht.
* Hiri mund të varroset në një varr të veçantë ose të ruhet në hapësira të caktuara për këtë qëllim.

1. **Leja për kremim**:

Jepet vetëm nëse i ndjeri ka lënë testament të vlefshëm ose në përputhje me autorizimet ligjore për raste të veçanta.

# ****KREU IV: SJELLJA NË VARREZA DHE MASAT NDAJ SHKELJEVE****

## ****Neni 14 - Sjelljet gjatë varrimit****

1. **Respekti dhe qetësia: Çdo person që hyn në varreza duhet të sillet me respekt maksimal ndaj vendit të shenjtë të prehjes së të vdekurve. Duhet të ruhet qetësia; bisedat me zë të lartë, muzika apo zhurmat e panevojshme nuk lejohen brenda varrezave.**
2. **Rregullat e përgjithshme: Vizitorët lejohen të vizitojnë varrezat çdo ditë gjatë orëve të ditës. Pas orës 22:00 deri në agim, hyrja e publikut mund të kufizohet për arsye sigurie (p.sh. porta mund të mbyllet gjatë natës).///**
3. **Fëmijët: Fëmijët nën moshën 10 vjeç lejohen të hyjnë në varreza vetëm nën kujdesin e prindit ose një të rrituri përgjegjës, për t’i mbikëqyrur dhe për t’i mësuar që të sillen me respekt.**

## ****Neni 15 - Sjellja e Vizitorëve në Varreza****

1. Vizitorët duhet të tregojnë respekt dhe të ruajnë qetësinë në sipërfaqen e varrezave.
2. **Ndalohet:**
   * **Dëmtimi ose ndotja e varreve dhe monumenteve: Ndalohen çdo lloj vandalizmi, shkelje apo kapërcim mbi varre, thyerja e lapidarëve, rrethojave apo objekteve përkujtimore.**
   * **Prishja e rendit publik: Ndalohen veprimet që prishin qetësinë, si p.sh. bërtitjet, grindjet, përdorimi i pajisjeve muzikore me zë të lartë, apo çdo sjellje tjetër e pahijshme.**
   * **Ndërhyrje pa leje: Ndalohen mbjellja e drunjve, luleve apo shkurreve në mënyrë individuale pa miratimin e administratës së varrezave, si dhe vendosja e objekteve dekorative të mëdha që dalin jashtë kufijve të varrit. Po ashtu ndalohet çdo ndërtim apo gërmim pa autorizim (përfshirë hapjen e një varri pa leje zyrtare).**
   * **Reklamimi dhe veprimtaritë komerciale: Shpërndarja e fletushkave, reklamave, kryerja e shitjeve ambulantive (si shitës lulesh apo të ngjashme) brenda varrezave është e ndaluar pa leje të posaçme. Fotografimi ose filmimi për qëllime komerciale/profesionale brenda varrezave lejohet vetëm me leje paraprake nga Komuna.**
   * **Hedhja e mbeturinave: Ndalohen hedhja e plehrave, luleve të vyshkura, qirinjve të konsumuar apo objekteve tjera jashtë koshave të caktuar. Varri i secilit duhet të mbahet i pastër; sendet e vendosura (kurora, lule) që janë tharë duhet të largohen brenda një afati të arsyeshëm.**
   * **Futja e kafshëve: Ndalohet hyrja e kafshëve shtëpiake në varreza pa leje dhe pa kontroll. Përjashtim mund të bëhet vetëm për qentë udhërrëfyes të personave të verbër.**
   * **Automjetet e paautorizuara: Ndalohet hyrja e veturave private, motoçikletave ose biçikletave brenda varrezave pa leje të administratës, përveç automjetet funerale ose automjetet e shërbimit të mirëmbajtjes.**
   * **Lypja dhe shqetësimi: Ndalohet qëndrimi i lypsarëve ose ofrimi i shërbimeve të tjera brenda dhe në hyrje të varrezave.**
   * **Ndezja e zjarreve: Ndezja e qirinjve lejohet vetëm në vendet e posaçme, si mbajtëse qirinjsh apo baza të sigurta. Ndezja e zjarreve të hapura, djegia e sendeve mbi varr është e ndaluar për shkak të rrezikut të zjarrit dhe ndotjes së ajrit.**
3. **Personeli dhe kontrolli**

**Personeli i Koncesionarit (rojet apo administratorët e varrezave) ka të drejtë t’u tërheqë vëmendjen vizitorëve që shkelin rregullat e mësipërme, dhe të njëjtat do të raportohen tek Komuna. Në raste serioze, ata mund të kërkojnë asistencën e Policisë së Kosovës. Çdo dëmtim i qëllimshëm i pronës komunale (varre, objekte) do të ndiqet sipas ligjit.**

## Neni 16 – Masat ndëshkuese

1. **Gjobat administrative**

Shkelja e dispozitave të kësaj Rregulloreje nga individët apo subjektet do të ndëshkohet me gjobë, sipas kategorizimit si më poshtë:

* + Për **personin fizik (individ)**: gjobë nga **10€** deri në **100€** për secilën shkelje (varësisht nga shkalla e dëmtimit apo prishjes së rendit)​.
  + Për **personin fizik që ushtron veprimtari (biznes) individuale** brenda varrezave pa leje: gjobë nga **30€** deri në **250€**​.
  + Për **personin përgjegjës të personit juridik** (p.sh. përgjegjësi i një kompanie që kryen punime pa leje në varreza): gjobë nga **30€** deri në **250€**​.
  + Për **personin juridik** (kompani, OJQ, institucion) që shkel rregullat (p.sh. dëmton pronën publike në varreza, kryen aktivitete pa leje): gjobë nga **100€** deri në **1500€**​.

1. **Sanksionet shtesë**

Përveç gjobave të lartpërmendura, Komuna ka të drejtë të marrë masa shtesë ndaj shkelësve: t’ju revokojë lejet (nëse janë operatorë të licencuar që abuzojnë), t’i ndalojë përkohësisht hyrjen në varreza, si dhe të kërkojë ndjekje penale në raste vandalizmi të rëndë apo cenimi flagrant të rendit.

1. **Organi kompetent:**

Zbatimin e gjobave dhe masave e bën Inspektorati Komunal në bashkëpunim me organet e rendit. Inspektorët komunalë kur konstatojnë shkeljen, përpilojnë procesverbalin dhe vendimin për gjobë në vend. Shkelësi ka të drejtë ankese ndaj gjobës sipas procedurave ligjore (brenda afatit ligjor në organin kompetent komunal).

1. **Përdorimi i të hyrave nga gjobat**

Të hyrat e mbledhura nga gjobat administrative derdhen në buxhetin e Komunës së Prizrenit dhe preferohet të destinohen për mirëmbajtjen dhe sigurinë e varrezave (p.sh. për investime në sisteme mbikëqyrjeje, rritjen e patrullimit apo riparimin e dëmeve të shkaktuara).

# KREU V: TARIFAT DHE ARKËTIMI I TË ARDHURAVE

## ****Neni 17 - Caktimi dhe Arkëtimi i Tarifave****

Ky nen përcakton procedurat dhe përgjegjësitë për caktimin, ndryshimin, dhe arkëtimin e tarifave për shërbimet e varrimit dhe mirëmbajtjes së varrezave. Synimi është të sigurohen tarifa të përballueshme, të bazuara në drejtësi dhe transparencë.

### ****17.1. Caktimi i Tarifave****

* Tarifat për shërbimet bazë të varrimit dhe mirëmbajtjes përcaktohen nga koncesionari, në përputhje me termat dhe kushtet e kontratës së koncesionit.
* Këto tarifa duhet të reflektojnë kostot reale dhe të garantojnë përballueshmëri për të gjitha grupet sociale.
* **Miratimi dhe Publikimi**: Tarifat miratohen nga organet kompetente të Komunës dhe publikohen në mënyrë transparente në platformat zyrtare.

### ****17.2. Kategoritë e Tarifave****

1. **Tarifat e Rregulluara**

* Përfshijnë tarifat për shërbimet bazë, si hapësirat për varrime individuale ose familjare dhe mirëmbajtja standarde e varrezave.
* Këto tarifa përcaktohen nga Komuna në bashkëpunim me koncesionarin, duke përfshirë një proces formal të:
  + Hartimit të një propozimi nga koncesionari.
  + Shqyrtimit dhe miratimit nga organet komunale.
* **Rishikimi Periodik**: Tarifat e rregulluara shqyrtohen të paktën çdo dy vjet për të pasqyruar ndryshimet në:
  + Kostot operative.
  + Inflacionin dhe kushtet ekonomike.
  + Ndikimit mbi qytetarët dhe rrethanave ekonomike.

1. **Tarifat e Parregulluara**

* Përfshijnë shërbime shtesë dhe opsionale, duke përfshirë por pa u kufizuar në :
  + Ceremonitë e personalizuara,
  + Dekorimet dhe elementet estetike,
  + Rezervimet e varreve,
  + Përdorimi i hapësirave për ngjarje të veçanta.
* Vendosen dhe menaxhohen nga koncesionari në mënyrë të pavarur, me detyrimin për të:
  + Raportuar të ardhurat nga këto tarifa tek Komuna.
  + Publikuar listën e tarifave në mënyrë transparente.
* **Ndryshimi i Tarifave Komerciale**: Çdo ndryshim duhet të jetë i justifikuar dhe i mbikëqyrur nga Komuna për të shmangur abuzimet.

### ****17.3. Procesi i Miratimit dhe Mbikëqyrjes së Tarifave****

1. **Propozimi dhe Miratimi**:

* Koncesionari dorëzon një propozim të detajuar për tarifat e reja ose ndryshimet, duke përfshirë një analizë financiare dhe ndikimin.
* Komuna shqyrton dhe miraton propozimet duke siguruar përputhshmëri me kontratën dhe interesat publike.

1. **Publikimi i Tarifave**:

* Tarifat e miratuara publikohen në:
  + Faqet zyrtare të Komunës dhe Koncesionarit.
  + Hyrjet e varrezave.

1. **Monitorimi dhe Rishikimi**:

* Komuna dhe Koncesionari bashkëpunojnë për të monitoruar zbatimin dhe efektivitetin e tarifave.
* Rishikimet kryhen rregullisht për të siguruar përputhje me standardet sociale dhe ligjore.

### ****17.4. Arkëtimi i Tarifave****

Koncesionari ka te drejte, si dhe është ekskluzivisht dhe tërësisht përgjegjës për arkëtimin, mbledhjen, pranimin, depozitimin dhe mbajtjen e te gjitha tarifave gjatë kohëzgjatjes së kontratës si dhe bartë rrezikun ne lidhje me këtë. Arkëtimi i tarifave kryhet në përputhje me dispozitat përkatëse të Kontratës së koncesionit, si dhe vendimeve specifike të Autoritetit Kontraktues – Komunës së Prizrenit, apo të nivelit qendror.

### ****17.5. Transparenca dhe Edukimi Publik****

1. **Informimi i Qytetarëve**

Koncesionari dhe Komuna kanë për detyrë të informojnë qytetarët mbi strukturën dhe arsyetimin e tarifave, duke siguruar transparencë të plotë përmes organizimit të fushatave ndërgjegjësuese dhe vendosjes së tabelave informuese në vendet e përcaktuara.

1. **Publikimi i Çmimeve dhe Planit të Tarifave**

Plani i tarifave për shërbimet e varrimit dhe mirëmbajtjes së varrezave publikohet si shtojcë e kontratës së koncesionit dhe përfshihet si pjesë integrale e kësaj rregulloreje.

* **Hapësirat e Publikimit**:
  + **Hyrjet e Varrezave**: Çmimet dhe tarifat duhet të jenë të dukshme dhe lehtësisht të lexueshme për të gjithë qytetarët.
  + **Faqet Zyrtare të Internetit**:
    - Të Komunës.
    - Të Koncesionarit, kur është e aplikueshme.

# KREU VI: STANDARDET E MIRËMBAJTJES DHE INSPEKTIMI

## Neni 18 - Standardet e Mirëmbajtjes dhe Operimit

Ky nen përcakton standardet për mirëmbajtjen dhe operimin e varrezave të reja, duke siguruar që koncesionari të përmbushë kërkesat teknike dhe mjedisore të përcaktuara në kontratën e koncesionit.

### 18.1. Standardet e Shërbimeve

Shërbimet e ofruara nga koncesionari duhet të jenë të cilësisë së lartë dhe të sigurojnë një përvojë dinjitoze për qytetarët që vizitojnë varrezat. Standardet përfshijnë:

1. Respektimin e praktikave kulturore dhe fetare gjatë shërbimeve të varrimit.
2. Përdorimin e materialeve dhe metodave të qëndrueshme për mirëmbajtje dhe ndërtim.

### 18.2. Detyrimet për Mirëmbajtje Periodike

Koncesionari është i detyruar të kryejë mirëmbajtjen e vazhdueshme të varrezave dhe infrastrukturës përkatëse, duke përfshirë:

1. Hapësirat e gjelbra dhe rrugët brenda varrezave.
2. Infrastruktura e ndriçimit dhe furnizimit me ujë.
3. Menaxhimi dhe mbledhja e mbetjeve të krijuara brenda hapësirës së varrezave.
4. Mirëmbajtja duhet të kryhet në përputhje me standardet teknike dhe mjedisore të përcaktuara në kontratën e koncesionit dhe rregulloret lokale.

### 18.3. Inspektimi dhe Monitorimi nga Komuna

Komuna do të kryejë inspektime të rregullta për të monitoruar përmbushjen e detyrimeve nga ana e koncesionarit. Inspektimet do të përqendrohen në:

1. Cilësinë e mirëmbajtjes së hapësirave.
2. Respektimin e standardeve teknike dhe rregulloreve mjedisore.
3. Efikasitetin e operimeve dhe funksionimin e infrastrukturës së varrezave.

### 18.4 Raportimi dhe Përmirësimet

Koncesionari është i obliguar të dorëzojë raporte periodike tek Komuna, duke përfshirë:

1. Raportet e mirëmbajtjes dhe shpenzimeve operative.
2. Sugjerime për përmirësime të mundshme në strukturën dhe funksionalitetin e varrezave.
3. Komuna ka të drejtë të kërkojë përmirësime në rastet kur cilësia e shërbimeve nuk është në përputhje me kontratën.

### 18.5. Ndërhyrjet Emergjente

Në raste të situatave emergjente, si dëmtime të infrastrukturës ose ndotje të mjedisit, koncesionari është i detyruar të ndërhyjë menjëherë dhe të adresojë problemet brenda një afati të arsyeshëm.

### 18.6. Pajisjet e Emergjencës

Koncesionari duhet të ketë pajisjet e nevojshme për situata emergjente, siç janë shërbimet e zjarrfikësve dhe sigurisë.

## Neni 19 - Inspektimi dhe Monitorimi nga Komuna

### 19.1. Inspektimet e Rregullta

Komuna do të inspektojë periodikisht varrezat për të siguruar përputhjen me këtë rregullore dhe kontratën e koncesionit.

Inspektimi do të bëhet nga Drejtoria e Shërbimeve Publike dhe Inspektoriati Sanitar.

Në rast të mosrespektimit të akteve të përshkruara si më lartë, pas tre (3) vërejtjeve të njëpasnjëshme, Komuna do të ndërmerr masa konform kësaj rregulloreje dhe masave të parapara në Kontratë.

### 19.2. Mbajtja e Regjistrave

Koncesionari është i detyruar të mbajë regjistra të detajuar të shërbimeve dhe aktiviteteve të mirëmbajtjes, të cilët do t’i paraqiten komunës me kërkesë.

### 19.3. Masat Ndëshkimore për Mos-përmbushje

Në rastet e mos-përmbushjes së detyrimeve, komuna do të aplikojë masa ndëshkimore në përputhje me kontratën dhe këtë rregullore. Këto përfshijnë gjoba ditore për vonesa në përfundimin e punimeve apo për shkelje të standardeve të shërbimit.

# ****KREU VII: ZBATIMI DHE DISPOZITAT PËRFUNDIMTAR****

## ****Neni 20 - Mbikëqyrja****

Komuna vendos për autoritetin monitorues dhe inspektues të kësaj rregulloreje, duke u bazuar në kompetencat e Komunës si dhe obligimet që dalin nga Kontrata e Koncesionit.Komuna dhe koncesionari inspektojnë dhe monitorojnë zbatimin e kësaj rregulloreje për të siguruar respektimin e saj.

## Neni 21 - Përgjegjësitë Ligjore të Palëve

### 21.1. Përgjegjësitë e Koncesionarit:

Koncesionari mban përgjegjësinë e plotë për:

1. Zbatimin e të gjitha detyrimeve të përcaktuara në kontratë.
2. Respektimin e standardeve teknike dhe mjedisore të përcaktuara në rregullore dhe kontratën e koncesionit.
3. Sigurimin e të gjitha burimeve financiare dhe teknike për funksionimin dhe mirëmbajtjen e varrezave.
4. Në rast të shkeljeve të kontratës ose mosrespektimit të kushteve, koncesionari do të jetë përgjegjës për kompensimin e dëmeve të shkaktuara Komunës ose qytetarëve.

### 21.2. Përgjegjësitë e Komunës:

Komuna është përgjegjëse për:

1. Sigurimin e një kuadri ligjor dhe administrativ të përshtatshëm për funksionimin e projektit.
2. Mbikëqyrjen dhe monitorimin e vazhdueshëm të zbatimit të kontratës nga koncesionari.
3. Lehtësimin e proceseve të licencimit dhe dhënies së lejeve për koncesionarin.
4. Në rast të mosrespektimit të përgjegjësive të saj, Komuna mund të përballet me detyrimin për të kompensuar koncesionarin për vonesat ose dëmet që rrjedhin nga veprimet ose mosveprimet e saj.

## Neni 22 - Harmonizimi me Ligjet dhe Rregulloret Lokale

### 22.1 Përputhshmëria me Legjislacionin në Fuqi

Kjo rregullore duhet të jenë në përputhje të plotë me:

1. Ligjin Nr. 03/L-040 për Vetëqeverisjen Lokal si dhe Ligjin për Partneritet Publiko Privat,
2. Rregulloret komunale për varrezat dhe ofrimin e shërbimeve të varrimit,
3. Legjislacionin e Kosovës mbi mjedisin dhe shërbimet publike, si dhe të gjitha ligjet e ndërlidhura, dhe çdo dispozitë e kësaj Rregulloreje që bie ndesh me ligjet në fuqi, epërsi do të kenë dispozitat ligjore.

### 22.2. Amendimi i Rregullores

Në rast të ndryshimeve në legjislacionin lokal ose qendror, kjo rregullore do të pësojë ndryshime për të siguruar përputhshmërinë me normat e reja.

## Neni 23 - Dispozitat Përfundimtare

### 23.1. Dispozitat Kalimtare

Kjo rregullore do të zbatohet për të gjitha shërbimet dhe aktivitetet e përcaktuara, duke përfshirë periudhën e tranzicionit deri në përfundimin e adaptimit të plotë të infrastrukturës dhe praktikave të reja.

### 23.2. Interpretimi i Rregullores

Në rast të paqartësive ose mospërputhjeve, interpretimi i rregullores do të bëhet duke iu referuar kontratës së koncesionit dhe legjislacionit në fuqi.

### 23.3. Dispozitat Shfuqizuese

Me hyrjen në fuqi të kësaj rregulloreje, të gjitha aktet dhe vendimet e mëparshme që bien në kundërshtim me të shfuqizohen.

## Neni 24 - Hyrja në Fuqi

Kjo Rregullore hyn në fuqi shtatë (7) ditë pune pas publikimit në ueb-faqen e Komunës së Prizrenit dhe publikimit ne ueb-faqen e Gazetës Zyrtare, dhe mbetet e vlefshme gjatë gjithë periudhës së zbatimit të marrëveshjes së koncesionit. Komuna e Prizrenit është përgjegjëse për zbatimin dhe monitorimin e kësaj Rregulloreje.

Emri dhe Mbiemri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Data:

## Shtojca 1. Plani i tarifave për shërbimet e varrimit dhe mirëmbajtjes së varrezave

## Shtojca 2. Detajet rreth përmasave të varreve

**Të shtohet :**

1. **Detaji i Varrezave bektashiane**
2. **Detaji i Varrezave hebreje**
3. **Detaji i Varrezave protestante**



